CELEX: 32017D1534
Language: bg
Date: 2017-08-31 00:00:00
Title: Решение (ОВППС) 2017/1534 на Комитета по политика и сигурност от 31 август 2017 г. за назначаване на командващия силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA) и за отмяна на Решение (ОВППС) 2017/681 (EUNAVFOR MED/2/2017)

9.9.2017   
            
            
               BG
            
            
               Официален вестник на Европейския съюз
            
            
               L 233/4
            
         РЕШЕНИЕ (ОВППС) 2017/1534 НА КОМИТЕТА ПО ПОЛИТИКА И СИГУРНОСТ
   от 31 август 2017 г.
   за назначаване на командващия силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA) и за отмяна на Решение (ОВППС) 2017/681 (EUNAVFOR MED/2/2017)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение (ОВППС) 2015/778 на Съвета от 18 май 2015 г. за военна операция на Европейския съюз в южната част на Централното Средиземноморие (EUNAVFOR MED операция SOPHIA) (1), и по-специално член 6 от него,
   като има предвид, че:
   
               (1)
            
            
               Съгласно член 6, параграф 1 от Решение (ОВППС) 2015/778 Съветът оправомощи Комитета по политика и сигурност (КПС) да взема решения за назначаването на командващия силите на ЕС за EUNAVFOR MED операция SOPHIA (наричан по-долу „командващият силите на ЕС“).
            
         
               (2)
            
            
               На 29 март 2017 г. КПС прие Решение (ОВППС) 2017/681 (2) за назначаване на контраадмирал (еднозвезден) Andrea ROMANI за командващ силите на ЕС.
            
         
               (3)
            
            
               Командващият операцията на ЕС препоръча да бъде назначен контраадмирал (еднозвезден) Javier MORENO SUSANNA, който да замени контраадмирал (еднозвезден) Andrea ROMANI като командващ силите на ЕС за EUNAVFOR MED операция SOPHIA, считано от 1 септември 2017 г.
            
         
               (4)
            
            
               Военният комитет на ЕС подкрепи тази препоръка на 23 юни 2017 г.
            
         
               (5)
            
            
               Поради това Решение (ОВППС) 2017/681 следва да бъде отменено.
            
         
               (6)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
            
         ПРИЕ НАСТОЯЩОТО РЕШЕНИЕ:
   Член 1
   Контраадмирал (еднозвезден) Javier MORENO SUSANNA се назначава за командващ силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA), считано от 1 септември 2017 г.
   Член 2
   Решение (ОВППС) 2017/681 се отменя.
   Член 3
   Настоящото решение влиза в сила на 1 септември 2017 г.
   
      Съставено в Брюксел на 31 август 2017 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 122, 19.5.2015 г., стр. 31.
   
      (2)  Решение (ОВППС) 2017/681 на Комитета по политика и сигурност от 29 март 2017 г. за назначаване на командващия силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA) и за отмяна на Решение (ОВППС) 2016/1079 (EUNAVFOR MED/1/2017) (ОВ L 98, 11.4.2017 г., стр. 18).